Blaze7451/Wiki-th-20250601 huggingface dataset:
เห่เรื่องกากี

เห่เรื่องกากี เป็นบทเห่กล่อมพระบรรทมที่ประพันธ์โดย สุนทรภู่ โดยนำเนื้อหามาจากวรรณคดีไทยเรื่อง กากี เชื่อว่าสุนทรภู่ประพันธ์บทเห่กล่อมสำหรับใช้ขับกล่อมหม่อมเจ้าในพระองค์เจ้าลักขณานุคุณ กับพระเจ้าลูกยาเธอในพระบาทสมเด็จพระปิ่นเกล้าเจ้าอยู่หัว เห่เรื่องกากี จับใจความตอนที่พญาครุฑพาตัวนางกากีไปยังวิมานฉิมพลี ชมความงามของทะเลสีทันดรและขุนเขาน้อยใหญ่

**แหล่งข้อมูลอื่น**
  เห่เรื่องกากี
หมวดหมู่:บทเห่กล่อม
หมวดหมู่:กวีนิพนธ์ของสุนทรภู่
เห่เรื่องโคบุตร

เห่เรื่องโคบุตร
เป็นบทเห่กล่อมพระบรรทมที่ประพันธ์โดย สุนทรภู่ โดยนำเนื้อหามาจากกลอนนิทานของสุนทรภู่เรื่อง โคบุตร เชื่อว่าสุนทรภู่ประพันธ์บทเห่กล่อมสำหรับใช้ขับกล่อมหม่อมเจ้าในพระองค์เจ้าลักขณานุคุณ กับพระเจ้าลูกยาเธอในพระบาทสมเด็จพระปิ่นเกล้าเจ้าอยู่หัว เห่เรื่องโคบุตร จับใจความตอนที่โคบุตรส่งสารรักไปถึงนางอำพันมาลา
หมวดหมู่:บทเห่กล่อม
หมวดหมู่:กวีนิพนธ์ของสุนทรภู่
พระไชยสุริยา

พระไชยสุริยา เป็นวรรณกรรมที่ประพันธ์โดย สุนทรภู่ เป็นนิทานที่มีจุดประสงค์ไว้ใช้สำหรับสอนการเขียนอ่าน โดยมีบทอ่านเรียงลำดับการสะกดคำตั้งแต่ แม่ ก กา ตามด้วย แม่กน, แม่กง, แม่กก, แม่กด, แม่กบ, แม่กม และแม่เกย (แม่เกอวแทรกอยู่ในแม่เกย) ตามลำดับ ลักษณะการประพันธ์แบบกาพย์ประเภทต่าง ๆ คือ กาพย์ยานี 11  กาพย์ฉบัง 16 และกาพย์สุรางคนางค์ 28 เชื่อว่าสุนทรภู่ประพันธ์ขึ้นในราวปี พ.ศ. 2368-2385 สำหรับใช้เป็นบทเรียนเขียนอ่านของหม่อมเจ้าที่ยังทรงพระเยาว์
กาพย์พระไชยสุริยา ได้บรรจุอยู่ในหนังสือ มูลบทบรรพกิจ ซึ่งเป็นแบบเรียนของไทยที่จัดทำโดยพระยาศรีสุนทรโวหาร (น้อย อาจารยางกูร) เมื่อสมัยรัชกาลที่ 5 

**แหล่งข้อมูลอื่น**
  กาพย์พระไชยสุริยา
หมวดหมู่:นิทาน
หมวดหมู่:วรรณคดีประเภทกาพย์
หมวดหมู่:กวีนิพนธ์ของสุนทรภู่
หมวดหมู่:หนังสือเรียนภาษาไทย
เกียส์

Gears หรือชื่อเดิม Google Gears เป็นซอฟต์แวร์ที่กูเกิลเผยแพร่ ช่วยให้เว็บแอปพลิเคชันทำงานได้มากขึ้นได้ด้วยการเพิ่มความสามารถใหม่ให้แก่เว็บเบราว์เซอร์ เผยแพร่ภายใต้สัญญาอนุญาตบีเอสดี เกียส์เป็นซอฟต์แวร์เสรี
เมื่อวันที่ 22 พฤศจิกายน ค.ศ. 2011 กูเกิลประกาศว่า ในวันที่ 1 ธันวาคม ปีเดียวกัน จะย้ายเกียส์ออกจากจีเมลและกูเกิลปฏิทิน มีการย้ายเกียส์ออกจากกูเกิลโครมเมื่อวันที่ 7 มิถุนายน ค.ศ. 2011

**ส่วนประะกอบ**
เกียส์มี API หลักดังนี้:- โมดูล Database (ขับเคลื่อนโดย SQLite) ซึ่งสามารถเก็บข้อมูลไว้ที่เครื่องผู้ใช้ได้- โมดูล WorkerPool ที่ช่วยให้ประมวลผลรหัสโปรแกรม JavaScript ได้หลาย ๆ อันพร้อมกันอย่างคู่ขนาน- โมดูล LocalServer ที่ช่วยแคชและบริการข้อมูล (HTML, JavaScript, รูปภาพ ฯลฯ) แก่แอปพลิเคชัน- โมดูล Desktop ที่อนุญาตให้เว็บแอปพลิเคชันสามารถโต้ตอบกับเดสก์ท็อปได้อย่างเป็นธรรมชาติมากขึ้น- โมดูล Geolocation ที่อนุญาตให้เว็บแอปพลิเคชันสามารถตรวจจับตำแหน่งทางภูมิศาสตร์ของผู้ใช้ได้

**ประวัติรุ่น**

**สนับสนุน**
มีเว็บแอปพลิเคชันจำนวนหนึ่งที่ใช้เกียส์
แอปพลิเคชันเหล่านี้มาจากหลากหลายบริษัท รวมถึงกูเกิล (YouTube, Docs, Reader, Picasa), MySpace (Mail Search), Zoho (Writer), Remember The Milk, และ Buxfer WordPress 2.6 เพิ่มการสนับสนุนเกียส์ เพื่อเร่งความเร็วในหน้าจอผู้ดูแลระบบและลดการร้องชอไปที่เซิร์ฟเวอร์

**ดูเพิ่ม**
 Mozilla Prism- Rich Internet application- Adobe AIR

**อ้างอิง**

**โครงการเด่น**
  Remember The Milk-  Somethings (thn.gs)-  Buxfer-  Zoho Writer-  WordPress-  Passpack date=2008-11-01 

**แหล่งข้อมูลอื่น**
  Gears home page
หมวดหมู่:เว็บ 2.0
หมวดหมู่:บริการของกูเกิล
หมวดหมู่:ส่วนขยายมอซิลลา
หมวดหมู่:โครงการกูเกิลโค้ด
มวลสารระหว่างดาวฤกษ์

การกระจายตัวของประจุไฮโดรเจน ซึ่งนักดาราศาสตร์เรียกว่า เอชทู ในช่องว่างระหว่างดาราจักร ที่สังเกตการณ์จากซีกโลกด้านเหนือผ่าน Wisconsin Hα Mapper
มวลสารอันตรดารา หรือ มวลสารระหว่างดาวฤกษ์ (interstellar medium; ISM) ในทางดาราศาสตร์หมายถึงกลุ่มแก๊สและฝุ่นที่กระจายตัวอยู่ในพื้นที่ว่างระหว่างดวงดาว เป็นสสารที่ดำรงอยู่ระหว่างดาวฤกษ์ต่าง ๆ ในดาราจักร เติมเติมช่องว่างระหว่างดวงดาวและผสานต่อเนื่องกับช่องว่างระหว่างดาราจักรที่อยู่โดยรอบ การแผ่คลื่นแม่เหล็กไฟฟ้าเป็นพลังงานของสสารมีปริมาณเท่ากันกับสนามการแผ่รังสีระหว่างดวงดาว
มวลสารอันตรดาราประกอบด้วยองค์ประกอบอันเจือจางอย่างมากของไอออน อะตอม โมเลกุล ฝุ่นขนาดใหญ่ รังสีคอสมิก และสนามแม่เหล็กของดาราจักร โดยที่ 99% ของมวลของสสารเป็นแก๊ส และอีก 1% เป็นฝุ่น มีความหนาแน่นเฉลี่ยในดาราจักรทางช้างเผือก ระหว่างไม่กี่พันจนถึงหลักร้อยล้านหน่วยอนุภาคต่อลูกบาศก์เมตร ประมาณ 90% ของแก๊สเป็นไฮโดรเจน ส่วนอีกประมาณ 10% เป็นฮีเลียม เมื่อพิจารณาตามจำนวนของนิวเคลียส โดยมีสสารมวลหนักผสมอยู่บ้างเล็กน้อย
มวลสารอันตรดารามีบทบาทสำคัญอย่างยิ่งสำหรับการศึกษาฟิสิกส์ดาราศาสตร์ เนื่องจากมันอยู่ในระหว่างกลางของเหล่าดวงดาวในดาราจักร ดาวฤกษ์ใหม่จะเกิดขึ้นจากย่านที่หนาแน่นที่สุดของสสารนี้กับเมฆโมเลกุล โดยได้รับสสารและพลังงานมาจากเนบิวลาดาวเคราะห์ ลมระหว่างดาว และซูเปอร์โนวา ความสัมพันธ์ระหว่างดาวฤกษ์กับมวลสารระหว่างดาวช่วยให้นักดาราศาสตร์สามารถคำนวณอัตราการสูญเสียแก๊สของดาราจักร และสามารถคาดการณ์ช่วงเวลาการก่อตัวของดาวฤกษ์กัมมันต์ได้

**อ้างอิง**
หมวดหมู่:วัตถุทางดาราศาสตร์
หมวดหมู่:เคมีดาราศาสตร์
หมวดหมู่:อวกาศ
ระบบดาวฤกษ์

* บน: ระบบดาว Algol  (สามดวง) ซึ่งถ่ายได้ในปี 2009. รูปทรงของของ Algol C เป็นกราฟิกจำลองdate=June 2016- ล่างซ้าย: ดาวฤกษ์ Algol A ถูกบดบังโดยเงาของ Algol B เป็นประจำทุก 2.87 วัน- ล่างขวา: ภาพวงโคจรของ HD 188753 ซึ่งเป็นระบบดาวฤกษ์สามดวง จากในจิตนาการของศิลปิน
ระบบดาวฤกษ์ (star system หรือ stellar system) คือระบบดาวขนาดย่อมซึ่งประกอบด้วยดาวฤกษ์ตั้งแต่สองดวงขึ้นไป ดาวฤกษ์ดังกล่าวตกอยู่ใต้แรงดึงดูดของกันและกัน จึงโคจรอยู่ในวงโคจรของกันและกัน แต่หากเป็นระบบดาวฤกษ์ที่มีขนาดใหญ่โตจะนิยมเรียกว่ากระจุกดาว หรือดาราจักร แม้โดยหลักการแล้ว ทั้งกระจุกดาวและดาราจักรต่างมีคุณสมบัติเข้าข่ายเป็นระบบดาวฤกษ์เหมือนกัน 
ระบบดาวฤกษ์ซึ่งประกอบด้วยดาวฤกษ์สองดวงจะถูกเรียกว่าระบบดาวคู่ เช่น ซิริอุส, โปรซีออน, หงส์ X-1

**ระบบดาวฤกษ์สองดวง**

**ระบบดาวฤกษ์หลายดวง**
ระบบดาวฤกษ์หลายดวง เป็นระบบที่มีดาวฤกษ์อยู่มากกว่า 2 ดวง  ในกรณีที่มีดาวฤกษ์เป็นสมาชิก 3 ดวง (ระบบดาวสามดวง) จะเรียกว่า triple, trinary หรือ ternary ถ้ามี 4 ดวงจะเรียกว่า quadruple หรือ quaternary ถ้ามี 5 ดวงจะเรียกว่า quintuple ถ้ามี 6 ดวงจะเรียกว่า sextuple ถ้ามี 7 ดวงจะเรียกว่า septuple เป็นเช่นนี้เรียงขึ้นไปเรื่อย ๆ ระบบดาวฤกษ์แบบนี้มีขนาดเล็กกว่ากระจุกดาวเปิด ซึ่งจะมีความสัมพันธ์แบบพลศาสตร์มากกว่าและมักมีดาวฤกษ์ระหว่าง 100 ถึง 1,000 ดวง  

**ลักษณะทางพลศาสตร์**
ในทางทฤษฎีแล้ว การสร้างแบบจำลองของระบบดาวฤกษ์หลายดวงทำได้ยากกว่าการสร้างแบบจำลองของดาวคู่มาก เนื่องจากมีปัจจัยด้านพลศาสตร์มาเกี่ยวข้อง ปัญหาของวัตถุจำนวน n อาจทำให้เกิดลักษณะอันยุ่งเหยิงขึ้นได้ คุณสมบัติหลายประการในกลุ่มดาวขนาดเล็ก ๆ มีแนวโน้มจะไม่คงที่ ดาวดวงหนึ่งอาจเคลื่อนเข้าใกล้ดาวอีกดวงหนึ่งมากเกินไป และเร่งเร้าให้เกิดการเคลื่อนที่ที่ทำให้ดาวนั้นหลุดออกไปจากระบบได้ ความไม่แน่นอนเช่นนี้อาจหลีกเลี่ยงได้หากระบบนั้นเป็นระบบอย่างที่ เดวิด อีวาน เรียกว่า hierarchical ในระบบแบบนี้ดาวฤกษ์สมาชิกจะแบ่งออกเป็นสองกลุ่ม แต่ละกลุ่มมีวงโคจรใหญ่รอบจุดศูนย์กลางมวลของระบบ ขณะที่สมาชิกในแต่ละกลุ่มย่อยก็มีลักษณะแบบ hierarchical คือสามารถแบ่งเป็นกลุ่มย่อยได้อีกสองกลุ่มที่มีลักษณะเป็น hierarchical แบบนี้ไปเรื่อย ๆ ในกรณีนี้ การเคลื่อนที่ของดาวฤกษ์จะค่อนข้างคงที่ใกล้เคียงกับวงโคจรของเคปเลอร์โดยโคจรไปรอบศูนย์กลางมวลของระบบนั้น แต่จะไม่เหมือนกับลักษณะทางพลศาสตร์ของดาวฤกษ์ที่มีจำนวนมาก ๆ ในกระจุกดาวหรือในดาราจักร

**การสังเกตการณ์**
ระบบดาวฤกษ์หลายดวงที่รู้จักโดยมากจะเป็นระบบดาวฤกษ์ 3 ดวง ระบบที่มีดาวมากกว่านั้นจะมีจำนวนน้อยลงอย่างมากตามจำนวนดาวสมาชิกในลักษณะของเอกซ์โพเนนเชียล ตัวอย่างเช่น ในรายการดาวของโทโควินินฉบับปรับปรุงปี ค.ศ. 1999 ในระบบดาวฤกษ์ทั้งสิ้น 728 ระบบเป็นระบบดาวฤกษ์ 3 ดวงถึง 551 ระบบ อย่างไรก็ดี เนื่องจากการเลือกศึกษาปรากฏการณ์ต่าง ๆ ความรู้ของเราเกี่ยวกับค่าทางสถิติเหล่านี้อาจจะไม่สมบูรณ์ก็ได้
ผลจากความไม่คงที่ทางพลศาสตร์ดังได้กล่าวถึงแล้วข้างต้น ระบบดาวฤกษ์สามดวงโดยมากจะเป็นแบบ hierarchical โดยจะมีดาวอยู่คู่หนึ่งที่อยู่ห่างจากดาวอีกดวงหนึ่งในระบบออกไปไกล ยิ่งระบบที่มีจำนวนดาวสมาชิกมากขึ้นก็จะยิ่งมีความเป็น hierarchical มากขึ้นด้วย ระบบดาวฤกษ์ 6 ดวงที่เรารู้จักคือ ดาวแคสเตอร์ (แอลฟาคนคู่) มีดาวคู่หนึ่งโคจรอยู่ห่างจากดาวอีกสองคู่ ระบบดาวฤกษ์ 6 ดวงอีกระบบหนึ่งคือ ADS 9731 มีกลุ่มของดาวสามดวงอยู่จำนวน 2 กลุ่ม แต่ละกลุ่มมีดาวคู่หนึ่งโคจรรอบกันกับดาวเดี่ยว

**อ้างอิง**
หมวดหมู่:ระบบดาวฤกษ์
แม่แบบ:กล่องข้อมูล นวนิยาย

}} 
ชื่อเรื่อง
{ }
ภาษา
{ } 
ประเภท
{ }
จำนวนเล่ม
{ }
จำนวนตอน
{ }
จำนวนหน้า
{ } 
ครั้งที่พิมพ์
{ } 
ปีที่พิมพ์
{ }
สำนักพิมพ์
{ } 
ISBN
{ } 
ราคา
{ } 
ชื่อ 
{ } 
นามสกุล 
{ }
นามปากกา 
{ }
ผู้แปล
{ }
หัวหน้าบรรณาธิการ
{ } 
บรรณาธิการ
{ } 
ที่ปรึกษา
{ } 
----
กล่องข้อมูล นวนิยาย
ใยเอกภพ

สำหรับการศึกษาจักรวาลวิทยาเชิงกายภาพ ใยเอกภพ (filament) คือโครงสร้างขนาดใหญ่ที่สุดเท่าที่รู้จักและปรากฏอยู่ในเอกภพ เป็นโครงสร้างแบบเส้นด้ายมีความยาวประมาณ 50 ถึง 80 h-1 เมกะพาร์เซก ซึ่งเป็นขอบเขตครอบคลุมพื้นที่ว่างขนาดใหญ่ในเอกภพ ใยเอกภพประกอบด้วยดาราจักรหลายแห่งที่ดึงดูดกันอยู่ด้วยแรงโน้มถ่วง โดยมีดาราจักรจำนวนมากที่อยู่ใกล้กันเรียกว่า กระจุกดาราจักร
ในปี ค.ศ. 2006 นักวิทยาศาสตร์ประกาศการค้นพบใยเอกภพสามแห่งเรียงตัวเป็นแนวโครงสร้างที่ใหญ่ที่สุดเท่าที่เคยปรากฏต่อมนุษยชาติ เรียกชื่อว่า "Lyman alpha blobs"

**ดูเพิ่ม**
 โครงสร้างขนาดใหญ่ในเอกภพ

**อ้างอิง**

**แหล่งข้อมูลอื่น**
  ภาพเครือข่ายใยเอกภพ date=2007-03-05 
หมวดหมู่:โครงสร้างขนาดใหญ่ในเอกภพ
ผลคูณว่าง

ผลคูณว่าง (empty product, nullary product) ในทางคณิตศาสตร์ หมายถึงผลของการคูณจำนวนหรือสมาชิกที่ไม่มีอยู่ ไม่ว่าจะเป็นการคูณสเกลาร์ เวกเตอร์ หรือเมทริกซ์เป็นต้น ผลคูณว่างจะให้ผลลัพธ์เป็นเอกลักษณ์การคูณ ซึ่งโดยทั่วไปก็คือหนึ่ง
ผลคูณว่างมีการใช้ในการศึกษาอนุกรมกำลัง พีชคณิต และในทางโปรแกรมคอมพิวเตอร์ เพื่อใช้ในการเติมเต็มนิยามที่เกี่ยวข้องกับการคูณ เช่น  (การยกกำลัง) หรือ  (แฟกทอเรียล) เป็นต้น

**นิยาม**
ถ้า a1, a2, a3, ... เป็นลำดับของจำนวน และถ้า

เป็นผลคูณของลำดับของจำนวน

สำหรับจำนวน m = 1, 2, ...

**ดูเพิ่ม**
 ผลรวมว่าง
หมวดหมู่:การคูณ
หมวดหมู่:หนึ่ง
ทอมัส ไรต์

ทอมัส ไรต์ (Thomas Wright; ค.ศ. 1711 - ค.ศ. 1786) เป็นนักดาราศาสตร์ นักคณิตศาสตร์ นักประดิษฐ์ สถาปนิก และนักออกแบบสวนชาวอังกฤษ เป็นผู้แรกที่วาดภาพสัณฐานของดาราจักรทางช้างเผือก และเป็นผู้ตั้งสมมุติฐานว่า เนบิวลาจางๆ ที่ปรากฏบนท้องฟ้านั้นคือดาราจักรที่อยู่ห่างไกล
เขามีชื่อเสียงโด่งดังจากผลงานเผยแพร่เรื่อง An original theory or new hypothesis of the universe ในปี ค.ศ. 1750 เขาได้อธิบายภาพปรากฏของดาราจักรทางช้างเผือกว่าเป็น "ผลการมองเห็นแสงของดาราจักรในมุมมองของเรา ซึ่งประมาณได้ว่าเป็นแผ่นจานของดาวฤกษ์" แนวคิดนี้ได้นำไปต่อยอดโดยอิมมานูเอล คานท์ ในผลงานเรื่อง Universal Natural History and Theory of Heaven เขาได้วาดภาพดาราจักรในจินตนาการออกมาได้ใกล้เคียงความเป็นจริงอย่างมาก

**ดูเพิ่ม**
 ดาราจักร
1786
หมวดหมู่:บุคคลที่เกิดในปี พ.ศ. 2254
หมวดหมู่:นักดาราศาสตร์ชาวอังกฤษ
หมวดหมู่:สถาปนิกชาวอังกฤษ
หมวดหมู่:นักคณิตศาสตร์ชาวอังกฤษ
หมวดหมู่:บุคคลจากเทศมณฑลเดอรัม
ยาโกบึส กัปไตน์

ยาโกบึส กอร์เนลียึส กัปไตน์ (Jacobus Cornelius Kapteyn; 19 มกราคม ค.ศ. 1851 - 18 มิถุนายน ค.ศ. 1922) เป็นนักดาราศาสตร์ชาวดัตช์ มีชื่อเสียงจากการศึกษาดาราจักรทางช้างเผือก โดยเป็นผู้แรกที่ค้นพบหลักฐานการหมุนตัวของดาราจักร
ปี ค.ศ. 1897 เขาค้นพบดาวกัปไตน์ ต่อมาปี ค.ศ. 1904 ระหว่างการศึกษาการเคลื่อนที่ของดาวฤกษ์ กัปไตน์พบว่าการเคลื่อนที่ของดาวไม่ได้เป็นไปอย่างสุ่มดังที่เชื่อกันอยู่ในเวลานั้น เขาพบว่ากลุ่มดาวฤกษ์แบ่งออกเป็นสองสายธารที่เคลื่อนที่ไปในทิศทางตรงข้ามกัน ในเวลาต่อมาจึงได้ทราบกันว่า หลักฐานการศึกษาของกัปไตน์ในคราวนั้นเป็นหลักฐานชิ้นแรกของโลกที่แสดงการหมุนตัวของดาราจักร ซึ่งได้ค้นพบในเวลาต่อมาโดยแบร์ทิล ลินด์บลาด กับยัน โอร์ต

**เกียรติคุณและอนุสรณ์**

**รางวัลที่ได้รับ**
 Gold Medal of the Royal Astronomical Society (1902) - James Craig Watson Medal (1913) - Bruce Medal (1913) 

**อนุสรณ์**
 แอ่งกัปไตน์ (Kapteyn crater) บนดวงจันทร์ - ดาวเคราะห์น้อย 818 แคปเทย์เนีย- ดาวฤกษ์กัปไตน์ - สถาบันดาราศาสตร์กัปไตน์ ที่มหาวิทยาลัยโครนิงเงิน (Groningen)- กล้องโทรทรรศน์ยาโกบึส กัปไตน์ (Jacobus Kapteyn Telescope (JKT)) ที่ลัสปัลมัสเดกรันกานาเรีย แคว้นกานาเรียส ประเทศสเปน
1922
หมวดหมู่:บุคคลที่เกิดในปี พ.ศ. 2394
หมวดหมู่:นักดาราศาสตร์ชาวดัตช์
หมวดหมู่:บุคคลจากจังหวัดเกลเดอร์ลันด์
แม่แบบ:Uw-ads

== หน้า  มีเนื้อหาโฆษณา**
25px ยินดีต้อนรับสู่วิกิพีเดีย เราเปิดให้ทุกคนนั้นช่วยพัฒนาวิกิพีเดียไทยในทางที่สร้างสรรค์ แต่การแก้ไขของคุณในหน้า  มีเนื้อหาบางส่วนหรือทั้งหมดเป็นเชิงโฆษณา ซึ่งไม่สอดคล้องกับนโยบายวิกิพีเดีย และได้มีการขึ้นป้าย โฆษณา หรือป้าย ลบ|โฆษณา ไว้แล้ว โปรดอย่าเขียนเนื้อหาในเชิงโฆษณา เนื่องจากวิกิพีเดียต้องการมุมมองที่เป็นกลาง ซึ่งสามารถศึกษาเพิ่มเติมได้ที่ วิกิพีเดีย:เขียนงานอย่างไรให้เป็นกลาง ขอขอบคุณ

**ดูเพิ่ม**
 แม่แบบ:โฆษณา
ทรงชัย วงศ์สวัสดิ์

ทรงชัย  วงศ์สวัสดิ์ (เกิด 31 สิงหาคม พ.ศ. 2497) เป็นอดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ เป็นอดีตสมาชิกวุฒิสภา และอดีตนายกองค์การบริหารส่วนจังหวัดลำพูน

**ประวัติ**
ทรงชัย วงศ์สวัสดิ์ หรือ โกใหญ่ เกิดเมื่อวันที่ 31 สิงหาคม พ.ศ. 2497 เป็นบุตรของนายทงซี - นางพลอย วงศ์สวัสดิ์ เกิดที่อำเภอห้างฉัตร จังหวัดลำปาง เป็นพี่ชายของนายจินดา วงศ์สวัสดิ์ อดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย และนายจรัญ วงศ์สวัสดิ์ อดีตนายกเทศมนตรีตำบลห้างฉัตร
ทรงชัย สมรสกับนางมลวิภา วงศ์สวัสดิ์ มีบุตร 3 คน

**การศึกษา**
นายทรงชัย วงศ์สวัสดิ์ จบการศึกษาระดับปริญญาตรีนิติศาสตรบัณฑิต จากมหาวิทยาลัยรามคำแหง เมื่อปี พ.ศ. 2520 และรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า) พ.ศ. 2538 

**การเมือง**
นายทรงชัย วงศ์สวัสดิ์ เคยทำงานเป็นทนายความ เป็นที่ปรึกษากฎหมายธนาคารเพื่อการเกษตรและสหกรณ์การเกษตร (ธกส.) ต่อมาได้รับการเลือกตั้งเป็นสมาชิกสภาจังหวัดลำพูน (สจ.) และเป็นสมาชิกสภาผู้แทนราษฎร จังหวัดลำพูน สังกัดพรรคประชาธิปัตย์ ในการเลือกตั้ง พ.ศ. 2544 นายทรงชัย เป็น 1 ใน 4 สมาชิกสภาผู้แทนราษฎรของพรรคประชาธิปัตย์ ที่ได้รับการเลือกตั้งในเขตภาคเหนือ สามารถเอาชนะกระแสพรรคไทยรักไทยได้ แต่ต่อมาในการเลือกตั้ง พ.ศ. 2548 กลับไม่ได้รับเลือกตั้งโดยแพ้ให้กับนายสถาพร มณีรัตน์ จากพรรคไทยรักไทย
ในการเลือกตั้งวุฒิสภา พ.ศ. 2549 นายทรงชัย วงศ์สวัสดิ์ ลงสมัครรับเลือกตั้งเป็นสมาชิกวุฒิสภา จังหวัดลำพูน ได้รับคะแนนสูงที่สุด คือ 63,595 คะแนน แต่ภายหลังการเลือกตั้งครั้งดังกล่าวถูกยกเลิกเนื่องจากเกิดการรัฐประหาร วันที่ 19 กันยายน พ.ศ. 2549
นายทรงชัย วงศ์สวัสดิ์ ได้ลงสมัครรับเลือกตั้งนายกองค์การบริหารส่วนจังหวัดลำพูน เมื่อวันที่ 29 มิถุนายน พ.ศ. 2551 ซึ่งได้รับคะแนนสูงสุด และได้รับการแต่งตั้งให้เป็นนายกองค์การบริหารส่วนจังหวัดลำพูนเป็นสมัยแรก โดยได้รับแรงสนับสนุนจาก อนุสรณ์ วงศ์วรรณ อดีตกรรมการบริหารพรรคพลังประชาชน ซึ่งมีความสนิทสนมกันเป็นการส่วนตัว ต่อมาได้สมัครรับเลือกตั้งอีกครั้ง แต่แพ้ให้กับ นิรันดร์ ด่านไพบูลย์ ที่ได้รับการสนับสนุนจากพรรคเพื่อไทย
ต่อมาทรงชัยได้เข้าเป็นสมาชิกพรรคพลังประชารัฐ และลงสมัครรับเลือกตั้งในจังหวัดลำพูน เขต 2 แต่ไม่ได้รับเลือกตั้งในครั้งนั้น โดยได้คะแนนมาเป็นลำดับที่ 2 รองจาก รังสรรค์ มณีรัตน์ จากพรรคเพื่อไทย

**สมาชิกสภาผู้แทนราษฏร**
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำพูน สังกัด พรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:สกุลวงศ์สวัสดิ์
หมวดหมู่:บุคคลจากอำเภอห้างฉัตร
หมวดหมู่:นักการเมืองจากจังหวัดลำปาง
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:สมาชิกวุฒิสภาจังหวัดลำพูน
หมวดหมู่:สมาชิกสภาปฏิรูปแห่งชาติ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดลำพูน
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
แม่แบบ:เหตุการณ์ปัจจุบัน/2551 ตุลาคม 30

* ไบโอเทค, มหาวิทยาลัยเทคโนโลยีพระจอมเกล้าธนบุรี, มหาวิทยาลัยเชียงใหม่ และมหาวิทยาลัยเกษตรศาสตร์ประสบความสำเร็จในการถอดรหัสจีโนม สาหร่ายสีเขียวแกมน้ำเงิน สไปรูไลนา พลาเทนซิส ได้เป็นชาติแรกของโลก (  ผู้จัดการ)- อูบุนตูซอฟต์แวร์ระบบปฏิบัติการออกรุ่นล่าสุด อูบุนตู 8.10  (คอมพิวเตอร์เวิลด์)- เหตุระเบิดวินาศกรรมอย่างต่อเนื่อง 13 ครั้งในแคว้นอัสสัมของอินเดีย มีผู้เสียชีวิตอย่างน้อย 66 คน  (Times of India)
}
โมเสก (เว็บเบราว์เซอร์)

โมเสก (Mosaic) เป็นเว็บเบราว์เซอร์ และโพรโทคอล สำหรับ FTP Usenet และ Gopher คิดค้นขึ้นโดยนักวิจัยจากศูนย์วิจัยที่ มหาวิทยาลัยอิลลินอยส์ เออร์แบนา-แชมเปญจน์ โดยโมเสกเป็นเว็บเบราว์เซอร์ลักษณะกราฟิกส์ที่เป็นที่นิยมตัวแรกของโลก ซึ่งยังคงเป็นต้นแบบของเว็บเบราว์เซอร์ในปัจจุบัน

**อ้างอิง**
หมวดหมู่:ซอฟต์แวร์ในปี พ.ศ. 2536
หมวดหมู่:เว็บเบราว์เซอร์
โมเสก (แก้ความกำกวม)

โมเสก อาจหมายถึง- โมเสก ลักษณะของงานศิลปะชนิดหนึ่ง- โมเสก (เว็บเบราว์เซอร์) เว็บเบราว์เซอร์กราฟิกส์ในยุคแรก- โมเซอิก (พันธุศาสตร์) ภาวะที่มีคนคนหนึ่งมีเซลล์ซึ่งมีจีโนไทป์แตกต่างกันสองแบบที่เจริญมาจากไข่ที่ผสมแล้วใบเดียว
นอกจากนี้อาจสะกดผิดจาก :โมเสส
แม่แบบ:TOCgeohack

}}" summary="Other regions"
แผนที่: __NOTOC__

เอเชีย ·
ออสเตรเลีย ·
ยุโรป (A-M) ·
ยุโรป (N-Z) ·
อเมริกาเหนือ ·
อเมริกาใต้ |
สถานที่อื่น ·
มาร์กอัป
แม่แบบนี้ใช้ร่วมกับ แม่แบบ:GeoTemplate
ซินเดอเรลล่า (วงดนตรี)

ซินเดอเรลล่า (Cinderella) เป็นวงดนตรีฮาร์ดร็อกสัญชาติอเมริกัน มีถิ่นกำเนิดจากเมืองฟิลาเดลเฟีย รัฐเพนซิลเวเนีย ตั้งแต่กลางทศวรรษ 1980 จนถึงปัจจุบัน มีชื่อเสียงในการแสดงสด มีผลงานอัลบั้มทั้งสิ้น 4 อัลบั้ม และอัลบั้มบันทึกการแสดงสดอีกจำนวนหนึ่ง มียอดขายอัลบั้มทั้งสิ้น 18 ล้านชุด
วงซินเดอเรลล่า ก่อตั้งโดยนักดนตรีสองคน คือ ทอม คีเฟอร์ (Tom Keifer) นักแต่งเพลง นักกีตาร์ และคีย์บอร์ด กับเอริค บริททิงแฮม (Eric Brittingham) มือเบส และเจฟ แลบาร์ (Jeff LaBar) มือกีตาร์ ที่เข้ามาร่วมวงตั้งแต่ ค.ศ. 1985 และเฟร็ด คูรีย์ (Fred Coury) มือกลอง เข้ามาร่วมวงช่วง ค.ศ. 1986-1991 และ 1996 จนถึงปัจจุบัน

**ผลงาน**
 Night Songs (1986) 3X Platinum US #3- Long Cold Winter (1988) 3X Platinum US #10- Heartbreak Station (1990) Platinum US #19- Still Climbing (1994) US #178

**แหล่งข้อมูลอื่น**
  เว็บไซต์ทางการ date=2020-11-20 
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2525
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากรัฐเพนซิลเวเนีย
เซนต์คริสโตเฟอร์-เนวิส-แองกวิลลา

เซนต์คริสโตเฟอร์-เนวิส-แองกวิลลา เป็นชื่ออาณานิคมโพ้นทะเลของสหราชอาณาจักรในช่วงคริสต์ศตวรรษที่ 19 ซึ่งตั้งอยู่ในแถบทะเลแคริบเบียน ประกอบด้วยดินแดนของแองกวิลลาและประเทศเซนต์คิตส์และเนวิสในปัจจุบัน รัฐดังกล่าวนี้ต่อมาได้กลายเป็นมณฑลหนึ่งของสหพันธรัฐเวสต์อินดิสในปี ค.ศ. 1958 (พ.ศ. 2501) จนกระทั่งเมื่อสหพันธรัฐดังกล่าวได้ล้มเลิกลงในปี ค.ศ. 1962 (พ.ศ. 2505) เซนต์คริสโตเฟอร์-เนวิส-แองกวิลาก็ได้เป็นประเทศอิสระ ซึ่งได้มีส่วนเกี่ยวข้องกับการเคลื่อนไหวทางการเมืองเพื่อรวมตัวเป็นสหภาพกับประเทศอื่นอยู่หลายครั้ง
ในปี ค.ศ. 1967 (พ.ศ. 2510) เซนต์คริสโตเฟอร์-เนวิส-แองกวิลา ได้รับมอบอำนาจปกครองตนเองด้านกิจการภายในอย่างเต็มที่จากสหราชอาณาจักร ต่อมาในปี พ.ศ. 2514 แองกวิลลาได้พยายามก่อกบฏเพื่อแยกตัวเป็นอิสระจนสำเร็จแต่ก็เป็นประเทศเอกราชได้เพียงไม่นานนัก  ถึงปี ค.ศ. 1980 (พ.ศ. 2523) แองกวิลลาจึงแยกตัวจากเซนต์คริสโตเฟอร์-เนวิส-แองกวิลาอย่างเป็นทางการโดยยังคงสถานะเป็นอาณานิคมโพ้นทะเลของสหราชอาณาจักรจนถึงปัจจุบัน ส่วนดินแดนที่เหลือภายหลังก็ได้รับเอกราชและสถาปนาเป็นประเทศเอกราชในชื่อเซนต์คิตส์และเนวิสเมื่อปี ค.ศ. 1983 (พ.ศ. 2526)
หมวดหมู่:รัฐสิ้นสภาพในทวีปอเมริกาเหนือ
หมวดหมู่:ประวัติศาสตร์เซนต์คิสต์และเนวิส
หมวดหมู่:ประวัติศาสตร์แองกวิลลา
หมวดหมู่:รัฐและดินแดนที่ก่อตั้งในปี พ.ศ. 2501
หมวดหมู่:สิ้นสุดในปี พ.ศ. 2526
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
ปาเต

ปาเตหลายหลายชนิดคู่กับแตรีน
ปาเต (pâté) เป็นอาหารยุโรปประเภทหนึ่ง ในภาษาฝรั่งเศสหมายถึงเนื้อบดผสมไขมัน ปาเตโดยทั่วไปมีลักษณะเป็นซอสสำหรับทา ทำจากเนื้อบดละเอียดหรือส่วนผสมของเนื้อและตับบดหยาบ ๆ และมักผสมไขมัน ผัก สมุนไพร เครื่องเทศ หรือไวน์ เป็นต้น  
ในประเทศฝรั่งเศสและประเทศเบลเยียม ปาเตอาจใช้เป็นไส้พายหรือขนมปังแถว เรียก "ปาเตอ็องครุต" (pâté en croûte) หรือใช้อบด้วยแตร์รีนหรือแม่พิมพ์แบบอื่น เรียก "ปาเตอ็องแตรีน" (pâté en terrine) ปาเตประเภทที่มีชื่อเสียงที่สุดคือ "ปาเตเดอฟัวกรา" (pâté de foie gras) ทำจากตับของห่านที่ขุนจนอ้วน คำว่า "ฟัวกราอ็องตีเย" (foie gras entier) หมายถึง ตับห่านธรรมดาที่ได้รับการปรุงสุกและหั่นเป็นแผ่น ไม่ใช่ปาเต
ส่วนในประเทศเนเธอร์แลนด์ ประเทศเยอรมนี ประเทศฟินแลนด์ ประเทศฮังการี ประเทศสวีเดน และประเทศออสเตรีย ปาเตที่ทำจากตับบางชนิดจะมีลักษณะอ่อนยวบ โดยมากเป็นไส้กรอกที่ใช้ทานได้ ภาษาดัตช์เรียก "leverworst" ภาษาเยอรมันเรียก "leberwurst" ส่วนในสหรัฐอเมริกาเรียก "ลีเวอร์วูสต์" (liverwurst) หรือ "โบรนชวีเจอร์" (braunschweiger) ลีเวอร์วูสต์บางชนิดหั่นได้ ซึ่งในสหรัฐอเมริกานิยมใช้รับประทานคู่กับแซนด์วิช
หมวดหมู่:อาหารฝรั่งเศส
หมวดหมู่:อาหารใช้ทา
ซินเดอเรลล่า (แก้ความกำกวม)

ซินเดอเรลล่า (Cinderella) สามารถหมายถึง- ซินเดอเรลล่า เทพนิยายปรัมปรา- ซินเดอเรลล่า (ตัวละครดิสนีย์)- ซินเดอเรลล่า (ภาพยนตร์ 1950) ออกฉายในปี ค.ศ. 1950- ซินเดอเรลล่า (ภาพยนตร์ พ.ศ. 2558) ออกฉายในปี ค.ศ. 2015- ซินเดอเรลล่า (โปรโคเฟียฟ) บัลเล่ต์ผลงานประพันธ์ของเซอร์เก โปรโคเฟียฟ แสดงครั้งแรกในปี ค.ศ. 1945- ซินเดอเรลล่า (ฟิตินฮอฟ-เชล) บัตเล่ต์ผลงานประพันธ์ของ Baron Boris Vietinghoff-Scheel แสดงครั้งแรกในปี ค.ศ. 1893 โดยคณะมาริอินสกี้บัลเล่ต์- ซินเดอเรลล่า (ร็อดเจอร์สและแฮมเมอร์สไตน์) ละครเพลง ถ่ายทอดสดทางโทรทัศน์เมื่อ ค.ศ. 1957 นำแสดงโดยจูลี่ แอนดรูว์ส ผลงานของริชาร์ด ร็อดเจอร์ส และออสการ์ แฮมเมอร์สไตน์ที่ 2- ซินเดอเรลล่า (วงดนตรี) วงดนตรีร็อกอเมริกัน- ซินเดอเรลล่า (วงดนตรีไทย) วงดนตรีป็อบสัญชาติไทย
ออฟโรด

300x300px
ออฟโรด (ภาษาอังกฤษ:Off road) เป็นกิจกรรมการขับรถ โดยมากจะเป็นรถยนต์ขับเคลื่อนสี่ล้อ (4WD) ไปในทางทุรกันดารมีความยากลำบากกว่าถนนปกติ เพื่อจุดประสงค์ต่างๆกัน เช่น การแข่งขัน การปฏิบัติงาน การท่องเที่ยว การทดสอบรถ การถ่ายทำรายการสารคดี การบำเพ็ญประโยชน์ การลำเลียงสิ่งของ ผู้คน ปัจจัยต่างๆ หรืออาจจะเป็นการขนส่งเพื่อการบรรเทาทุกข์สำหรับพื้นที่ภัยพิบัติ เช่นน้ำท่วม ดินถล่ม ฯลฯ เป็นการรวมกลุ่มคนที่รักการขับรถอาศัยการเตรียมการ การฝึกฝน การแก้ปัญหาเฉพาะหน้า การบำรุงดูแลรักษา การซ่อมแซมส่วนที่ชำรุดบกพร่อง การประชาสัมพันธ์ การประสานงาน เพื่อให้กิจกรรมสำเร็จ การเตรียมการด้านต่างๆ เช่น ยานพาหนะ บุคลากร เสบียงอาหาร น้ำดื่ม น้ำใช้ อุปกรณ์ที่พักนอน อุปกรณ์การประกอบอาหาร อะไหล่สำรอง ยา อุปกรณ์สื่อสาร

**สิ่งของและอุปกรณ์ที่จำเป็น**
ยานพาหนะ - ยานพาหนะต้องมีความพร้อมก่อนการกิจกรรมออฟโรด การดูแลระบบต่างๆให้มีสภาพพร้อมใช้งาน เช่น ระบบเครื่องยนต์ ระบบไฟฟ้า ระบบเชื้อเพลิง ระบบขับเคลื่อน ระบบช่วงล่าง อุปกรณ์นำทาง แผนที่ เข็มทิศ เครื่องมือประจำรถ 
*บุคลากร - จะต้องเตรียมตัวให้พร้อม เช่น สุขภาพกาย สุขภาพใจ ความระแวดระวังไม่อยู่ในความประมาท เสาะแสวงหาความรู้ ข้อมูลต่างๆ การบริหารความสมดุลของเวลาการงานอาชีพและครอบครัว
*เสบียงอาหาร - อาหารสด อาหารแห้ง เครื่องปรุง ภาชนะ เตา เชื้อเพลิง อุปกรณ์การประกอบอาหาร อุปกรณ์ทำความสะอาด การจัดหีบห่อเพื่อสะดวกต่อการเดินทาง แหล่งจัดหาใกล้เคียง
*น้ำดื่ม - ควรเตรียมไปให้เพียงพอ ไม่ควรดื่มน้ำจากภูมิประเทศ
*น้ำที่ใช้ - จะต้องมีสำรองกรณีบางที่หาน้ำในพื้นที่ไม่ได้ หรืออาจใช้สำหรับเติมระบบของยานพาหนะ
*อุปกรณ์ที่พักนอน - เตนท์ ถุงนอน ผ้าใบกันน้ำฝน ผ้าใบปูรองนั่ง เสื่อ เปล ควรคำนึงถึงขนาด และความเหมาะสมต่อพื้นที่ และฤดูกาล
*ยา - ยาประจำตัว ชุดปฐมพยาบาล พาราเซตามอล ยาแก้แพ้ ยาหม่อง ยาแก้เมารถ ข้อมูลพื้นที่โรคติดต่อเช่น มาลาเรีย
*อุปกรณ์สื่อสาร - วิทยุสื่อสาร CB VR โทรศัพท์มือถือ โทรศัพท์ดาวเทียม 
*การฝึกฝน - การขับที่ถูกวิธี การใช้เครื่องมือต่างๆ การเรียนรู้จากประสบการณ์ 
*การแก้ปัญหาเฉพาะหน้า - สติ ลำดับความสำคัญ การบริหารเวลา บริหารสถานการณ์ การซ่อมแซมส่วนที่ชำรุดบกพร่อง 
*การบำรุงดูแลรักษาและอะไหล่สำรอง - ใช้ตามความจำเป็น เช่น สายพาน ใบพัด ท่อยาง ยางใน ลวดเชื่อม
การประชาสัมพันธ์ - ชักชวนเพื่อนๆไปด้วย รวมๆกันไป ช่วยกันได้หลายอย่าง สร้างความสามัคคี
*การประสานงาน - บางพื้นที่ต้องขออนุญาตก่อน เช่น เขตรักษาพันธ์สัตว์ป่าทุกแห่ง
หมวดหมู่:รถยนต์แบ่งตามประเภท
ฮาร์โลว์ แชปลีย์

ฮาร์โลว์ แชปลีย์ (Harlow Shapley; 2 พฤศจิกายน ค.ศ. 1885 - 20 ตุลาคม ค.ศ. 1972) เป็นนักดาราศาสตร์ชาวอเมริกัน ผู้ศึกษาความสัมพันธ์ระหว่างช่วงเวลากับการส่องสว่างของดาวแปรแสงเซฟิอิด (ซึ่งค้นพบโดย เฮนเรียตตา สวาน ลีอาวิตต์) สำหรับใช้คำนวณระยะห่างของกระจุกดาวทรงกลม แชปลีย์เป็นคนแรกที่ทำการคำนวณว่าดาราจักรทางช้างเผือกมีขนาดใหญ่กว่าที่เคยเชื่อกันมามาก และตำแหน่งของดวงอาทิตย์ของเราที่เชื่อกันว่าอยู่บริเวณศูนย์กลางของดาราจักร เป็นตำแหน่งที่ไม่ถูกต้อง แชปลีย์ได้เข้าร่วมในการโต้วาทีครั้งใหญ่กับ เฮเบอร์ ดี. เคอร์ติส ที่เรียกว่า "The Great Debate" ว่าด้วยลักษณะของเนบิวลากับดาราจักร และขนาดของเอกภพ การโต้วาทีจัดขึ้นในวันที่ 26 เมษายน ค.ศ. 1920 โดยแชปลีย์คัดค้านแนวคิดที่ว่าดวงอาทิตย์อยู่ใกล้กับศูนย์กลางของดาราจักร ทั้งยังเสนอแนวคิดว่า กระจุกดาวทรงกลมกับเนบิวลาแบบกังหันที่แท้อยู่ในดาราจักรทางช้างเผือกนี้เอง ประเด็นหลังนี้เขาคิดผิด แต่ความเห็นของเขาในประเด็นแรกนั้นถูกต้อง
ช่วงคริสต์ทศวรรษ 1940 แชปลีย์ได้ช่วยเหลือทางรัฐบาลหาเงินทุนก่อตั้งองค์กรวิชาการทางวิทยาศาสตร์หลายแห่ง รวมถึง มูลนิธิวิทยาศาสตร์แห่งชาติสหรัฐอเมริกา (National Science Foundation: NSF) และยังมีส่วนสำคัญในการเพิ่มบทบาทของ "S" (Science) ให้แก่องค์การยูเนสโก (UNESCO: United Nations Educational, Scientific and Cultural Organization)

**เกียรติคุณและอนุสรณ์**

**รางวัลที่ได้รับ**
 Henry Draper Medal (1926)- Gold Medal of the Royal Astronomical Society (1934)- Bruce Medal (1939) - Henry Norris Russell Lectureship (1950)

**อนุสรณ์**
 แอ่งแชปลีย์ (Shapley crater) บนดวงจันทร์- ดาวเคราะห์น้อย 1123 แชปเลยา - กลุ่มกระจุกดาราจักรแชปลีย์  - ตำแหน่งผู้บรรยายพิเศษฮาร์โลว์ แชปลีย์ สมาคมดาราศาสตร์อเมริกัน (American Astronomical Society)
หมวดหมู่:นักดาราศาสตร์ชาวอเมริกัน
หมวดหมู่:บุคคลจากรัฐมิสซูรี
1972
เฮเบอร์ เคอร์ติส

เฮเบอร์ โดสต์ เคอร์ติส (Heber Doust Curtis; 27 มิถุนายน ค.ศ. 1872 - 9 มกราคม ค.ศ. 1942) เป็นนักดาราศาสตร์ชาวอเมริกัน ผู้อำนวยการหอดูดาวอัลเลเกอนี (Allegheny Observatory) เป็นที่รู้จักจากการเข้าร่วมการโต้วาทีครั้งใหญ่ "The Great Debate" กับ ฮาร์โลว์ แชปลีย์ ในปี ค.ศ. 1920 ว่าด้วยลักษณะของเนบิวลากับดาราจักร และขนาดของเอกภพ
1942
หมวดหมู่:นักดาราศาสตร์ชาวอเมริกัน
หมวดหมู่:บุคคลจากรัฐมิชิแกน
วิลเลียม พาร์สันส์ เอิร์ลแห่งรอสส์ที่ 3

วิลเลียม พาร์สันส์ เอิร์ลแห่งรอสส์ที่ 3 (William Parsons, 3rd Earl of Rosse; 17 มิถุนายน ค.ศ. 1800 — 31 ตุลาคม ค.ศ. 1867) เป็นนักดาราศาสตร์ชาวอังกฤษ ผู้สร้างกล้องโทรทรรศน์ที่ใหญ่ที่สุดในโลกเมื่อปี ค.ศ. 1845 และยังคงเป็นกล้องโทรทรรศน์ที่ใหญ่ที่สุดในโลกตลอดช่วงศตวรรษนั้น เขาได้ศึกษาห้วงอวกาศผ่านกล้องโทรทรรศน์นี้และได้ค้นพบดาราจักรเป็นจำนวนมาก
เขาเกิดที่มณฑลยอร์คเชอร์ ประเทศอังกฤษ เข้ารับการศึกษาที่วิทยาลัยทรินิตี ดับลิน และจบการศึกษาเกียรตินิยมอันดับหนึ่งสาขาคณิตศาสตร์จากวิทยาลัยแมกดาเลน มหาวิทยาลัยออกซฟอร์ด เมื่อปี ค.ศ. 1822 ได้รับตำแหน่ง เอิร์ล พร้อมที่ดินในไอร์แลนด์สืบต่อจากบิดาในปี ค.ศ. 1841
ลอร์ดรอสส์ได้เป็นสมาชิกรัฐสภาอังกฤษระหว่างปี ค.ศ. 1821 - 1834 หลังจากนั้นได้เป็นตัวแทนสมาชิกสภาขุนนางชาวไอริชตั้งแต่ ค.ศ. 1845 เขาเป็นประธานราชสมาคมดาราศาสตร์ระหว่าง ค.ศ. 1848 - 1854 และเป็นอธิการบดีของวิทยาลัยทรินิตี มหาวิทยาลัยดับลิน ระหว่าง ค.ศ. 1862 - 1867

**งานด้านดาราศาสตร์**
ไฟล์:M51Sketch.jpg|thumb|left|ภาพร่างดาราจักรน้ำวน (Whirlpool Galaxy) วาดโดยลอร์ดรอสส์ ในปี ค.ศ. 1845
ลอร์ดรอสส์สร้างกล้องโทรทรรศน์ขนาด 72 นิ้ว (183 ซม.) ชื่อ Leviathan of Parsonstown ในราวคริสต์ทศวรรษ 1840 โดยต้องคิดค้นและพัฒนาเทคนิคมากมายหลายประการสำหรับประกอบขึ้นเป็นกล้องโทรทรรศน์นี้ ทำให้กลายเป็นกล้องที่ล้ำสมัยที่สุดในยุคของเขา เขาเริ่มต้นสร้างในปี ค.ศ. 1845 และเริ่มนำมาใช้งานในปี ค.ศ. 1847 เพื่อใช้แทนที่กล้องโทรทรรศน์ขนาด 36 นิ้ว ที่เขาได้สร้างไว้ก่อนหน้านี้
ลอร์ดรอสส์เป็นผู้นำการศึกษาดาราศาสตร์หลายประการ เขาค้นพบลักษณะแบบกังหัน (หรือแบบก้นหอย) ที่เกิดกับเนบิวลาจำนวนหนึ่ง ปัจจุบันเป็นที่รู้จักกันในชื่อ ดาราจักรแบบก้นหอย (spiral galaxy) ดาราจักรแบบก้นหอยแห่งแรกที่เขาตรวจพบคือดาราจักร M51 ภาพวาดของเขาคล้ายคลึงกับภาพถ่ายในยุคปัจจุบันอย่างมาก ปัจจุบันเรารู้จักดาราจักรนี้ในชื่อ ดาราจักรน้ำวน (Whirlpool Galaxy)
ลอร์ดรอสส์เป็นผู้ตั้งชื่อให้เนบิวลารูปปู ตามภาพที่เขามองเห็นผ่านกล้องโทรทรรศน์ขนาด 36 นิ้วซึ่งดาราจักรมีภาพปรากฏคล้ายปู หลังจากที่กล้องโทรทรรศน์ใหม่ขนาด 72 นิ้วได้นำมาใช้งานแล้ว เขาได้วาดภาพเนบิวลานี้ขึ้นใหม่ให้ชัดเจนยิ่งขึ้น แต่ชื่อดั้งเดิมของมันก็เป็นที่รู้จักไปเสียแล้ว

**แหล่งข้อมูลอื่น**
  รายชื่อดาราจักรที่ลอร์ดรอสส์เป็นผู้ค้นพบ
1867
หมวดหมู่:นักดาราศาสตร์ชาวอังกฤษ
หมวดหมู่:นักดาราศาสตร์ชาวไอริช
หมวดหมู่:ขุนนางอังกฤษ
หมวดหมู่:บุคคลจากยอร์ก
อังคะ

ไฟล์:Ancient india.png|right|thumb|400px|แผนที่เอเชียใต้ แสดงภาพอาณาจักรอินเดียโบราณทั้ง 16 แห่ง ซึ่งเรียกรวมกันว่ามหาชนบท
แคว้นอังคะ (अंग) เป็นหนึ่งในอาณาจักรในอินเดียโบราณ ตั้งอยู่ทางทิศตะวันออกของประเทศอินเดีย ในปัจจุบันคือระหว่างรัฐพิหารและรัฐเบงกอลตะวันตกและบางส่วนของประเทศบังกลาเทศ ในมหากาพย์มหาภารตะ แคว้นอังคะเป็นอาณาจักรที่ทุรโยธน์มอบให้กรรณะเพื่อแลกกับมิตรภาพและความจงรักภัคดีต่อฝ่ายเการพ

**แหล่งข้อมูลอื่น**
  มหาชนบท ๑๖ แคว้นในชมพูทวีปสมัยพุทธกาลfix-attempted=yes -  maps.google : Chamapanagar
หมวดหมู่:ราชอาณาจักรในมหาภารตะ
หมวดหมู่:มหาชนบท
วอน (สกุลเงินเกาหลีเหนือ)

วอน คือสกุลเงินที่เกาหลีเหนือใช้เป็นสกุลเงินในปัจจุบัน ซึ่ง 1000 วอน เทียบเป็นเงินไทยประมาณ 35 บาท มีธนบัตรเพียง 9 แบบเท่านั้น คือ ธนบัตรใบละ 5 วอน ธนบัตรใบละ 10 วอน ธนบัตรใบละ 50 วอน ธนบัตรใบละ 100 วอน ธนบัตรใบละ 200 วอน ธนบัตรใบละ 500 วอน ธนบัตรใบละ 1000 วอน ธนบัตรใบละ 2000 วอน และ ธนบัตรใบละ 5000 วอน

**ข้อมูลโดยทั่วไป**
ธนบัตร 100 วอน รุ่นเก่า ค.ศ.1959- รูปบุคคลที่อยู่ในธนบัตร 1000 วอน มีชื่อว่า (퇴계이황) เทว เค อี ฮวัง มีชีวิตอยู่ในช่วง ค.ศ. 1501 - 1570- รูปบุคคลที่อยู่ในธนบัตร 5000 วอน มีชื่อว่า (율곡이이) ยูล คก อีอี มีชีวิตอยู่ในช่วง ค.ศ. 1536 - 1570- รูปบุคคลที่อยู่ในธนบัตร 10000 วอน มีชื่อว่า (세종대왕) เซ จง แท วัง มีชีวิตอยู่ในช่วง ค.ศ. 1397 - 1450- สองท่านแรก เป็นนักวิชาการที่มีชื่อเสียง ส่วนท่านที่สามเป็นกษัตริย์ของเกาหลี 
เกาหลีเหนือ เพิ่งมีการปรับเปลี่ยนรูปแบบธนบัตรแบบใหม่ออกมาใช้ โดย แบงค์ 5000 วอน เริ่มนำออกมาใช้เมื่อวันที่ 2 มกราคม ค.ศ. 2006 ส่วนธนบัตรใบละ 1000วอน และ 10000 วอน เริ่มออกมาใช้เมื่อวันที่ 22 มกราคม ค.ศ. 2007 นี้โดยธนบัตรแบบใหม่จะมีรูปร่างเล็กกว่าของเดิม
หมวดหมู่:สกุลเงินเอเชีย
หมวดหมู่:ประเทศเกาหลีเหนือ
วัตถุท้องฟ้าของเมซีเย

ภาพวัตถุท้องฟ้าของเมซีเยทั้งหมด
วัตถุท้องฟ้าของเมซีเย (Messier object) เป็นกลุ่มของวัตถุทางดาราศาสตร์ที่มีการจัดหมวดหมู่ขึ้นเป็นครั้งแรก โดยนักดาราศาสตร์ชาวฝรั่งเศส ชื่อ ชาร์ล เมซีเย ในผลงานชุด "Catalogue des Nébuleuses et des Amas d'Étoiles" (รายการเนบิวลาและกระจุกดาว) ซึ่งเผยแพร่ในปี ค.ศ. 1771 แนวคิดเริ่มแรกของการจัดทำรายการวัตถุทางดาราศาสตร์นี้ เนื่องจากเมซีเยเป็นนักล่าดาวหาง และมีความสับสนกับวัตถุท้องฟ้าบางอย่างที่ดูคล้ายดาวหางแต่ไม่ใช่ดาวหาง เขาจึงจัดทำรายการวัตถุท้องฟ้าขึ้น โดยความช่วยเหลือของเพื่อนร่วมงานชื่อ ปีแยร์ เมแช็ง (Pierre Méchain)
รายการวัตถุชุดแรกมี 45 รายการ ตั้งแต่หมายเลข M1 ถึง M45 ส่วนชุดสุดท้ายที่พิมพ์เผยแพร่โดยเมซีเย มี 103 รายการ ต่อมามีการเพิ่มรายการเข้าไปโดยนักดาราศาสตร์คนอื่น เนื่องจากเห็นว่ามีการบันทึกเพิ่มเติมจากเมซีเยและเมไคน์ แสดงให้เห็นว่าคนทั้งสองรู้จักวัตถุท้องฟ้าเหล่านั้นอยู่แล้ว ผู้แรกที่เพิ่มรายการวัตถุท้องฟ้าเข้าไปเป็นรายการที่ M104 คือ คามิลล์ ฟลามเมเรียน ในปี ค.ศ. 1921 ต่อมาหมายเลข M105 ถึง M107 เพิ่มโดย เฮเลน ซอว์เยอร์ ฮอกก์ ในปี 1947 รายการที่ M108 และ M109 เพิ่มโดย โอเวน กินเกอริช ในปี 1960 สุดท้ายหมายเลข M110 เพิ่มโดย เคนเนธ กลิน โจนส์ อนึ่ง วัตถุท้องฟ้าหมายเลข M102 ไม่สามารถระบุได้อย่างชัดเจน เป็นไปได้ว่าอาจเป็นดาราจักร M101 หรือดาราจักร NGC 5866 ก็ได้
รายการวัตถุท้องฟ้าของเมซีเยมีแต่เฉพาะสิ่งที่ปรากฏอยู่บนท้องฟ้าซีกเหนือ เนื่องจากเขาเติบโตและทำงานอยู่แต่เฉพาะในประเทศฝรั่งเศส ดังนั้นวัตถุท้องฟ้าสำคัญบางรายการทางซีกโลกใต้ เช่น เมฆแมเจลแลนใหญ่และเล็ก จึงไม่ได้อยู่ในรายการนี้ด้วย นอกจากนี้ วัตถุท้องฟ้าของเมซีเยได้มาจากการสังเกตการณ์ผ่านกล้องสองตาหรือกล้องโทรทรรศน์ขนาดเล็ก ดังนั้น นักดาราศาสตร์สมัครเล่นทั่วไปก็สามารถมองเห็นวัตถุท้องฟ้าเหล่านั้นได้ ในช่วงต้นฤดูใบไม้ผลิจะมีการจัดการ "เมซีเยมาราธอน" โดยนักดาราศาสตร์สมัครเล่นมาแข่งขันกันเพื่อค้นหาวัตถุท้องฟ้าของเมซีเย เนื่องจากฟ้ากระจ่างจนสามารถมองเห็นวัตถุท้องฟ้าในรายการได้ทั้งหมด

**ดูเพิ่ม**
 ชาร์ล เมซีเย- รายชื่อวัตถุท้องฟ้าของเมซีเย

**อ้างอิง**

**แหล่งข้อมูลอื่น**
  SEDS Messier Database date=1999-04-20 
หมวดหมู่:สารบัญแฟ้มทางดาราศาสตร์
หมวดหมู่:วัตถุทางดาราศาสตร์
วัตถุท้องฟ้าของเมซีเย
สมาคมการจำนองแห่งชาติของรัฐบาลกลาง

สมาคมการจำนองแห่งชาติของรัฐบาลกลาง (Federal National Mortgage Association) หรือที่มักเรียกว่า แฟนนี เม (Fannie Mae) เป็นบริษัทมหาชนที่ถูกก่อตั้งให้เป็นสถาบันทางการเงินของรัฐในปี พ.ศ. 2481 ในช่วงที่เกิดเศรษฐกิจตกต่ำครั้งใหญ่ และถูกเปลี่ยนสภาพเป็นบริษัทมหาชนซึ่งอยู่ภายใต้การสนับสนุนของรัฐบาลสหรัฐฯในปี พ.ศ. 2511 แฟนนี เมไม่ได้ทำหน้าที่ปล่อยสินเชื่อบ้านให้กับผู้บริโภคโดยตรง แต่มีหน้าที่หลักอยู่ในตลาดรอง

**แหล่งข้อมูลอื่น**
 เว็บไซต์อย่างเป็นทางการของแฟนนี เม
หมวดหมู่:บริษัทของสหรัฐ
หมวดหมู่:บริษัทมหาชน
หมวดหมู่:บริษัทที่ก่อตั้งในปี พ.ศ. 2481
โรเบิร์ต จูเลียส ทรัมเพลอร์

โรเบิร์ต จูเลียส ทรัมเพลอร์ (Robert Julius Trumpler; 2 ตุลาคม ค.ศ. 1886 - 10 กันยายน ค.ศ. 1956) เป็นนักดาราศาสตร์ชาวอเมริกัน-สวิส เกิดที่เมืองซูริค ประเทศสวิตเซอร์แลนด์ ต่อมาได้ไปศึกษาต่อที่เยอรมันและได้รับปริญญาเอกในปี ค.ศ. 1910 ต่อมาระหว่างสงครามโลกครั้งที่หนึ่ง เขาลี้ภัยมายังสหรัฐอเมริกา ได้เข้าทำงานที่มหาวิทยาลัยแคลิฟอร์เนีย โดยประจำที่หอดูดาวอัลเลเกอนี ต่อมาได้ย้ายไปยังหอดูดาวลิค โอนสัญชาติมาเป็นชาวอเมริกันในปี ค.ศ. 1921 และได้รับเลือกเป็นสมาชิกสมาคมวิชาการวิทยาศาสตร์แห่งชาติสหรัฐอเมริกา (United States National Academy of Sciences) ในปี ค.ศ. 1932
ทรัมเพลอร์มีชื่อเสียงจากการสังเกตการณ์ความสว่างของกระจุกดาวเปิดอันห่างไกลแห่งหนึ่งว่ามีความสว่างน้อยกว่าที่ควรจะเป็น และดาวก็มีลักษณะค่อนข้างเป็นสีแดง ซึ่งเกิดจากฝุ่นระหว่างดวงดาวที่กระจัดกระจายอยู่ทั่วไปในดาราจักรทำให้เกิดการดูดกลืนแสง
ทรัมเพลอร์ทำการศึกษาและจัดหมวดหมู่กระจุกดาวเปิด เพื่อพยายามระบุขนาดของดาราจักรทางช้างเผือก ในครั้งแรกเขาวิเคราะห์ว่าดาราจักรทางช้างเผือกน่าจะมีขนาดไม่เกิน 10,000 พาร์เซก โดยมีดวงอาทิตย์อยู่ใกล้ศูนย์กลางของดาราจักร แต่ต่อมาเขาได้แก้ไขรายงานชิ้นนี้ใหม่ จากการศึกษากระจุกดาวเปิดทำให้เขาคิดค้นระบบจัดประเภทของกระจุกดาวโดยใช้รหัสสื่อถึงความหนาแน่นที่ศูนย์กลางของกระจุกดาว ระดับความสว่างของดาวฤกษ์แต่ละดวง ตลอดจนจำนวนดาวในกระจุกดาวนั้นๆ ระบบการจัดประเภทกระจุกดาวเปิดนี้ต่อมาเรียกว่า การจัดประเภทของทรัมเพลอร์ (Trumpler classification) ซึ่งยังคงใช้งานอยู่จนถึงปัจจุบัน

**อนุสรณ์**
 แอ่งทรัมเพลอร์ บนดวงจันทร์- แอ่งทรัมเพลอร์ บนดาวอังคาร- รางวัล Robert J. Trumpler Award ของสมาคมดาราศาสตร์แห่งแปซิฟิก (Astronomical Society of the Pacific) ตั้งชื่อเป็นเกียรติแก่ทรัมเพลอร์ เป็นรางวัลที่มอบให้แก่งานวิจัยทางดาราศาสตร์ระดับปริญญาเอก

**อ้างอิง**
หมวดหมู่:นักดาราศาสตร์ชาวอเมริกัน
หมวดหมู่:นักดาราศาสตร์ชาวสวิส
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากซือริช
หมวดหมู่:ชาวอเมริกันเชื้อสายสวิส
1956
รายชื่อวัตถุท้องฟ้าของเมซีเย

วัตถุท้องฟ้าของเมซีเย เป็นกลุ่มของวัตถุทางดาราศาสตร์ที่มีการจัดหมวดหมู่ขึ้นโดยนักดาราศาสตร์ชาวฝรั่งเศส ชื่อ ชาร์ล เมซีเย ในผลงานชุด "Catalogue des Nébuleuses et des Amas d'Étoiles" (รายการเนบิวลาและกระจุกดาว) ซึ่งเผยแพร่ในปี ค.ศ. 1771 ฉบับแก้ไขครั้งล่าสุด (จากผลสังเกตการณ์ของเมซีเย) จัดทำในปี ค.ศ. 1966 ที่มาของการจัดทำรายการวัตถุท้องฟ้านี้ เนื่องจากเมซีเยเป็นนักล่าดาวหาง และมีความสับสนกับวัตถุท้องฟ้าบางอย่างที่ดูคล้ายดาวหางแต่ไม่ใช่ดาวหาง เขาจึงจัดทำรายการวัตถุท้องฟ้าขึ้น รายการวัตถุท้องฟ้าของเมซีเยเป็นหนึ่งในบรรดารายชื่อทางดาราศาสตร์ที่มีชื่อเสียงมากที่สุด วัตถุท้องฟ้าของเมซีเยหลายรายการยังถูกเรียกด้วยชื่อรหัสเมซีเยอยู่จนถึงปัจจุบัน
รายการวัตถุชุดแรกมี 45 รายการ ตั้งแต่หมายเลข M1 ถึง M45 ส่วนชุดสุดท้ายที่พิมพ์เผยแพร่โดยเมซีเย มี 103 รายการ ต่อมามีการเพิ่มรายการเข้าไปโดยนักดาราศาสตร์คนอื่นจนกระทั่งชุดล่าสุดมี 110 รายการ

**แผนที่ดาวแสดงวัตถุท้องฟ้าของเมซีเย**
แผนที่ดาวของเมซีเย

**รายการวัตถุท้องฟ้าของเมซีเย**

**ดูเพิ่ม**
วัตถุท้องฟ้าของเมซีเย

**อ้างอิง**
  Messier database date=1999-04-20  จากเว็บไซต์ SEDS.com-  Clickable table of Messier Objects date=2014-10-20 

**แหล่งข้อมูลอื่น**
  วัตถุในห้วงอวกาศลึก "The Messier Object" date=2008-11-21  โดยทีมยุววิจัยดาราศาสตร์ 2550  ศูนย์การเรียนรู้วิทยาศาสตร์โลกและดาราศาสตร์ 
หมวดหมู่:วัตถุท้องฟ้าของเมซีเย
หมวดหมู่:สารบัญแฟ้มทางดาราศาสตร์
เอ็กซ์ตรีมแชมเปียนชิพเรสต์ลิง

เอ็กซ์ตรีม แชมเปี้ยนชิพ เรสต์ลิงเป็นสมาคมมวยปล้ำที่ก่อตั้งเมื่อ ค.ศ.1992 ถึง ค.ศ.2001 โดย Tod Gordon และปิดทำการเมื่อผู้สืบทอด, Paul Heyman ต่อมา ทรัพย์สินทั้งหมดของสมาคม Extreme Championship Wrestling หรือ ECW ซึ่งถูกยึดภายหลังจากที่ประสบปัญหาจนล้มละลายในเดือนเมษายน ปี 2001 ก็ได้ถูกยึดเป็นกรรมสิทธิ์ของ WWF (ขณะนั้นเป็น WWE แล้ว) ในช่วงกลางปี 2003 นั่นเอง ต่อมา ในวันที่ 26 พฤษภาคม ปี 2006 WWE ได้ทำการรื้อฟื้นสมาคม Extreme Championship Wrestling หรือ ECW สมาคมมวยปล้ำฮาร์ดคอร์ที่มีชื่อเสียงมากที่สุดสมาคมหนึ่งในยุค 90 กลับมาอีกครั้งในรูปแบบของค่ายที่ 3 ของ WWE นอกเหนือไปจาก RAW และ SmackDown! โดยที่รายการ ECW ยุคใหม่นี้ ทำการออกอากาศทุกวันอังคารผ่านทางสถานีโทรทัศน์ Sci Fi Channel ซึ่งส่งผลทำให้ปัจจุบัน WWE มีรายการมวยปล้ำนำเสนอทั้งหมด 3 รายการ 3 ค่าย จนถึงในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที  หลังจากมีการชิงแชมป์โลก ECW เป็นแมทช์สุดท้ายระหว่าง คริสเตียน กับ อีซีคีล แจ็กสัน

**ประวัติ**

**ทริ-สเตทเรสต์ลิงแอไลแอนซ์ และ เอ็นดับเบิลยูเอ แอสเทร์นแชมเปี้ยนชิพเรสต์ลิง**
ECW มีต้นกำเนิดในปี 1989 ภายใต้แบนเนอร์ ทริ-สเตทเรสต์ลิงแอไลแอนซ์ ที่เป็นเจ้าของโดย Joel Goodhart.  ในปี 1992 Goodhart ขายหุ้นของ บริษัท ไปยังพันธมิตร, Tod Gordon เขาที่ในทางกลับกันการเปลี่ยนชื่อเป็นโปรโมชั่นตะวันออก Championship Wrestling เมื่อ Eastern Championship Wrestling ก่อตั้งขึ้นก็เป็นสมาชิกของสมาคมมวยปล้ำแห่งชาติ (NWA) ในขณะที่ "Hot Stuff" Eddie Gilbert ถูก Booker นำของภาคตะวันออก Championship Wrestling Eddie Gilbert หลังจากที่ล้มออกด้วย Tod Gordon, ถูกแทนที่ในเดือนกันยายนปี 1993 โดย Paul Heyman Heyman หรือที่รู้จักกันในโทรทัศน์เป็นอันตราย Paul E. , World Championship Wrestling (WCW) เพิ่งจากและถูกมองหาความท้าทายใหม่
Eastern Championship Wrestling ขัดมวยปล้ำมืออาชีพแบบร่วมสมัยซึ่งเป็นทำการตลาดที่มีต่อตระกูลมากขึ้น อะไรจะกลายเป็นผู้สืบทอดของตน Extreme Championship Wrestling มุ่งเพศชายระหว่าง 18-35, ทำลายข้อห้ามหลายอย่างในมวยปล้ำมืออาชีพเช่น blading Heyman ECW เห็นว่ามีมาตรฐานเทียบเท่ามวยปล้ำมืออาชีพในการเคลื่อนไหวของเพลง grunge ช่วงปี 1990 และมุ่งเน้นการ บริษัท ในทิศทางใหม่

**เข็มขัดแชมเปี้ยน และ รายการโทรทัศน์**

**เข็มขัดแชมเปี้ยน**

**รายการโทรทัศน์**

**อ้างอิง**

**แหล่งของมูลอื่น**
 Official ECW Website at WWE.com- Hardcore Memories - ECW Nostalgia and History- Wrestling-Titles.com: ECW- Solie.org - ECW Title Histories-  The Wrestling Follower - Eastern Championship Wrestling Results Archive- 100th Episode in ECW-WWE era and The Mass Transit Incident (Spanish)- ECW Information at Pro-Wrestling Edge date=2008-02-01 
หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:รายชื่อสมาชิกของเนชันนัลเรสต์ลิงอัลไลแอนซ์
การวิจัยเชิงบุกเบิก

การวิจัยเชิงบุกเบิก (exploratory research) คือประเภทของการวิจัยที่ปัญหายังไม่ได้รับการนิยามหรือบ่งชี้โดยชัดเจนมาก่อน การวิจัยเชิงบุกเบิกเอื้อให้ผู้วิจัยทำการออกแบบกระบวนการขั้นตอนการวิจัย การเก็บข้อมูล และการเลือกชื่อเรื่องได้ดีที่สุด ด้วยลักษณะการวิจัยพื้นฐานแบบนี้เองที่ได้ผลการวิจัยออกมาบ่อยครั้งว่าปัญหาที่นึกคาดไว้หรือที่ตั้งเป็นสมมุติฐานไว้ว่าไม่มีอยู่จริง
การวิจัยเชิงบุกเบิก มักพึ่งการวิจัยทุติยภูมิ (secondary research) เช่น การทบทวนวรรณกรรม หรือการเข้าหาปัญหาเชิงปริมาณเช่นการสอบถามหรืออภิปรายอย่างไม่เป็นทางการกับผู้บริโภค, ลูกจ้าง, ฝ่ายบริหารจัดการหรือคู่แข่ง และเข้าสู่ปัญหาที่ลึกขึ้นโดยการสัมภาษณ์เชิงลึก การเจาะกลุ่ม (focus groups) วิธีถามแบบเลียบเคียง กรณีศึกษา หรือการศึกษานำร่อง อินเทอร์เน็ตช่วยให้วิธีวิจัยมีความเป็นปฏิสัมพันธ์ได้มาก เช่น RSS (รูปแบบหนึ่งของเว็บฟีด) สามารถให้ข้อมูลข่าวสารสำหรับการวิจัยที่มีประสิทธิภาพและทันสมัยมาก โปรแกรมค้นหาหลักๆ เช่น กูเกิลอเลิร์ต จะส่งข้อมูลที่ทั่วไปที่เกี่ยวข้องกับชื่อเรื่องวิจัยแก่ผู้วิจัยโดยอัตโนมัติทางอีเมล ส่วนโปรแกรมกูเกิลเทรนด์ สามารถสืบค้นข้อมูลเรื่องวิจัยที่ละเอียดเจาะจงแต่ได้ผลช้ากว่า นอกจากนี้ผู้วิจัยยังสามารถสร้างเว็บไซต์ที่เรียกว่า “บล็อก” เฉพาะของตนขึ้นเพื่อรองรับข้อมูลข่าวสารที่อาจป้อนเข้ามาถึงได้ทุกเนื้อหาวิชา
ผลของการวิจัยเชิงบุกเบิกมักไม่มีประโยชน์สำหรับการตัดสินใจโดยตัวของมันเอง แต่ในบางสถานการณ์ก็เป็นตัวเอื้อช่วยให้การเจาะลงลึกสู่รายละเอียดของการวิจัยแม่นยำขึ้น และแม้ว่าผลการวิจัยที่เป็นเชิงปริมาณอาจช่วยให้บ่งชี้หรือนิยามได้ชัดในระดับ “ทำไม” “อย่างไร” และ “เมื่อใด” ที่สิ่งนั้นเกิดขึ้น แต่ก็ไม่สามารถบอกผู้วิจัยได้ว่า “บ่อยเพียงใด” หรือ “มากน้อยเท่าใด”
การวิจัยเชิงบุกเบิกไม่อาจนำมาใช้ในการเป็นการทั่วไปได้ในด้านประชากรศาสตร์

**ด้านสังคมศาสตร์**
ในหลายวงการทางสังคมศาสตร์ การวิจัยเชิงบุกเบิกเป็นการ “มุ่งค้นหาว่ามนุษย์ตกลงเห็นร่วมกันในคำถามได้อย่างไร, มนุษย์ให้ความหมายอะไรในการกระทำของตน, และประเด็นที่มนุษย์ห่วงใยมีอะไรบ้าง เป้าหมายการวิจัยทางสังคมศาสตร์ได้แก่การเรียนรู้ว่า “อะไรกำลังเกิดขึ้นที่นี่” และทำการลืบสวนหาปรากฏการณ์ทางสังคมโดยปราศจากการคาดการณ์ล่วงหน้า (Schutt, 2007) ระเบียบวิธีนี้ปัจจุบันเรียกว่า “ทฤษฎีพื้นฐาน” (grounded theory) ที่ใช้มุ่งสู่ “การวิจัยเชิงคุณภาพ” (qualitative research) หรือ “การวิจัยเชิงตีความ” (interpretive research) และเป็นความพยายามที่จะ “ขุดค้น” ทฤษฎีจากตัวข้อมูลเองมากกว่าจากสมมุติฐานที่ตั้งไว้
ในด้านการตลาด โครงการวิจัยแบ่งออกได้เป็น 3 ประเภทดังนี้- การวิจัยเชิงบุกเบิก- การวิจัยเชิงพรรณนา (Descriptive research)- การวิจัยเชิงสาเหตุ (Causal research)
การวิจัยเชิงบุกเบิกด้านการตลาด วัตถุประสงค์ได้แก่การเก็บรวบรวมข้อมูลขั้นต้นพื่อนำมาใช้ในการบ่งชี้ปัญหาและเพื่อชี้แนะสมมุติฐาน (Kotler et al. 2006, p. 122)
การวิจัยเชิงพรรณนา วัตถุประสงค์ได้แก่การพรรณาถึงสิ่งต่างๆ เช่นศักยภาพของตลาดของผลิตภัณฑ์ หรือ ประชากรศาสตร์และทัศนคติของผู้บริโภคผู้ซื้ผลิตภัณฑ์ (Kotler et al. 2006, p. 122)
การวิจัยเชิงสาเหตุ วัตถุประสงค์คือการทดสอบสมมัติฐานเกี่ยวกับความสัมพันธ์ของสาเหตุและผล (Kotler et al. 2006, p. 122)

**อ้างอิง**
 Kotler, P, Adam, S, Brown, L & Armstrong, G 2006, Principles of Marketing , 3rd edn, Prentice Hall, Frenchs Forest, NSW- Russell K. Schutt, 2007, Investigating the Social World, 5th ed, Pine Forge Press
หมวดหมู่:การวิจัย
หมวดหมู่:การวิจัยการตลาด
หมวดหมู่:สังคมวิทยา
วอล์คเกอร์ (สตาร์ วอร์ส)

ออล เทอร์เรน อาเมอร์เรด ทรานสปอร์ตบนจาบิอิม
วอล์คเกอร์  (walker) คือพาหนะใดๆ ก็ตาม ซึ่งส่วนมากจะใช้ในทางทหาร ซึ่งจะใช้ขาเป็นตัวขับเคลื่อนหลักแทนที่จะเป็นตัวแรงดัน, ล้อ, หรือตีนตะขาบ ชื่อเรียกนี้อาจหมายถึงดรอยด์ขนาดใหญ่ที่มีขาก็ได้เช่นกัน (ส่วนใหญ่จะเป็นดรอยด์รบ) แม้ว่าดรอยด์นั้นจะใช้ศัพท์เฉพาะทางมากกว่าก็ตาม (อย่าง "สไปเดอร์ ดรอยด์" ) 

**ชนิดของวอล์คเกอร์**

**วอล์คเกอร์ของสาธารณรัฐกาแลกติก**
ออล เทอร์เรน แทคติคอล เอ็นฟอร์ซเซอร์
*ออล เทอร์เรน แอทแทค พ็อด 
*ออล เทอร์เรน เอ็กซ์เปอร์ริเมนทอล ทรานสปอร์ต 
*ออล เทอร์เรน เฮฟวี่ เอ็นฟอร์ซเซอร์
*ออล เทอร์เรน โอเพ่น ทรานสปอร์ต 
*ออล เทอร์เรน เพอซันนอล ทรานสปอร์ต
*ออล เทอร์เรน รีคอน ทรานสปอร์ต 
*ออล เทอร์เรน แทคติคอล เอ็นฟอร์ซเซอร์ 
*โคลนเพอซันนอลวอล์คเกอร์
*โคลนสเกาท์วอล์คเกอร์
*เฮฟวี่โคลนเพอซันนอลวอล์คเกอร์
*เฮฟวี่โคลนสเกาท์วอล์คเกอร์
*ปืนใหญ่ขนาดหนักเคลื่อนที่ได้ด้วยตัวเอง
*ออล เทอร์เรน อาเมอร์เรด ทรานสปอร์ต

**วอล์คเกอร์ของสมาพันธ์ระบบดาวอิสระ**
โฮมมิ่ง สไปเดอร์ ดรอยด์ โอจี-9
*แอดวานซ์ ดวาร์ฟ สไปเดอร์ ดรอยด์
*คาเมเลี่ยนดรอยด์
*แครบแคนน่อน 
*ดวาร์ฟ สไปเดอร์ ดรอยด์
*เฮฟวี่ ดวาร์ฟ สไปเดอร์ ดรอยด์
*แครบดรอยด์ แอลเอ็ม-432 
*อ็อคทุบทาร์ร่า ดรอยด์
*โฮมมิ่ง สไปเดอร์ ดรอยด์ โอจี-9 
*เฮฟวี่ โฮมมิ่ง สไปเดอร์ ดรอยด์ โอจี-10
*ไทร-ดรอยด์
*เพอซันนอล วีล ไบค์ ซึมิว-6 (รูปแบบเดิน)
*ดรอยด์แร้ง (รูปแบบเดิน)

**วอล์คเกอร์ของจักรวรรดิกาแลกติก**
ออล เทอร์เรน สเกาท์ ทรานสปอร์ต
*ออล เทอร์เรน แอดวานซ์ ไรเดอร์ 
*ออล เทอร์เรน แอนไท-แอร์คราฟ์ 
*ออล เทอร์เรน อาเมอร์เรด ทรานสปอร์ต
*ออล เทอร์เรน คอนสตรัคชั่น ทรานสปอร์ต 
*ออล เทอร์เรน ไอออน แคนน่อน 
*ออล เทอร์เรน เพอซันนอล ทรานสปอร์ต 
*ออล เทอร์เรน สเกาท์ ทรานสปอร์ต 
*ออล เทอร์เรน สเกาท์ ทรานสปอร์ต/จู่โจม 
*ออล เทอร์เรน แทคติคอล เอ็นฟอร์ซเซอร์ (บรรทุกของ)
*เพอร์ริมีเตอร์ ดรอยด์ บีที-16
*ดรอยด์ วอล์คเกอร์ มาร์ค 1
*เมาท์เท่น เทอร์เรน อาเมอร์เรด ทรานสปอร์ต 
*เมาท์เท่น เทอร์เรน สเกาท์ ทรานสปอร์ต 
*ปืนใหญ่ขนาดกลางเคลื่อนที่ได้ด้วยตัวเอง

**วอล์คเกอร์ของสาธารณรัฐใหม่**
ฟอเรนจ์ อินทรูเดอร์ ดีเฟนซ์ ออร์กานิสซึม

**วอล์คเกอร์ของยูซาน วอง**
ไฟร์ บรีธเทอร์
*ราคาแมท 
*ทรอล เฮอร์เดอร์

**เบื้องหลัง**

**วอล์คเกอร์ในส่วนอื่นๆ**
สตาร์ วอร์สนั้นมักถูกนำวอล์คเกอร์และเครื่องจักรในภาพยนตร์ไปใช้ในสื่ออื่นๆ ตั้งแต่แอนนิเมชั่นของญี่ปุ่นจนถึงเกมส์อย่างCommand and Conquer ส่วนใหญ่แล้วจะคล้ายคลึงกับเอที-เอสที
นอกจากนั้น นักวิทยาศาสตร์ชาวญี่ปุ่นยังได้สร้างLand Walker ซึ่งอาจได้รับแรงบันดาลใจมากจากวอล์คเกอร์ในสตาร์ วอร์ส

**ต้นกำเนิด**
จอร์จ ลูคัสกล่าวว่าความคิดเดิมทีเรื่องวอล์คเกอร์นั้นมาจากรถยกของที่อยู่ที่ท่าเรือในโอคแลนค์ 

**แหล่งข้อมูลอื่น**
 http://starwars.wikia.com/wiki/Walker
หมวดหมู่:ยานพาหนะในสตาร์ วอร์ส
อีซีดับเบิลยู

อีซีดับเบิลยู ECW อาจหมายถึง
มวยปล้ำอาชีพ- เอ็กซ์ตรีม แชมเปี้ยนชิพ เรสต์ลิง - สมาคมมวยปล้ำที่เคยดำเนินกิจการตั้งแต่ ค.ศ. 1992 ถึง ค.ศ. 2001- อีซีดับเบิลยู ออน ทีเอ็นเอ็น - รายการมวยปล้ำของสมาคม เอ็กซ์ตรีม แชมเปี้ยนชิพ เรสต์ลิง- อีซีดับเบิลยู (ดับเบิลยูดับเบิลยูอี) - ค่ายมวยปล้ำค่ายหนึ่งในเวิร์ลด์ เรสต์ลิง เอ็นเตอร์เทนเมนต์ ดำเนินกิจการตั้งแต่ ค.ศ. 2006 จนถึง ค.ศ. 2010
วิทยาศาสตร์และเทคโนโลยี
*อีซีดับเบิลยู (ไฟล์ ฟอร์แม็ด) - รูปแบบที่ถูกบีบอัดไฟล์เวฟปรับปรุงการออกแบบมาสำหรับภาพภูมิสารสนเทศ
*เอ็นโซนิค คอนเคิร์ท เวฟเทเบิล - ชุดของกลุ่มตัวอย่างที่ใช้เสียงโดย Ensoniq AudioPCI
*อีสลินิเซลเวิร์คส - บันทึกเวชระเบียนทางอิเล็กทรอนิกส์ (EMR)ซอฟต์แวร์
ทางทหาร
*อีเล็กทรอนิค เคาเตอร์-แวร์แฟร์ - ชุดของมาตรการทางทหารเพื่อตอบโต้เรดาร์ศัตรูสามารถให้คำแนะนำ - จรวด ฯลฯ
*อิงลิช ไควิล วอร์ - ชุดข้อมูลของการความขัดแย้งทางอาวุธและ machinations ทางการเมืองที่เกิดขึ้นในประเทศอังกฤษ 1642-1651
อื่น ๆ- อีซีดับเบิลยู เพรสส์ - ผู้จัดพิมพ์หนังสือของประเทศแคนาดา
สถานีตลาดพลู

สถานีตลาดพลู (Talat Phlu station; รหัส: S10) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานียกระดับเหนือถนนราชพฤกษ์บริเวณทางแยกรัชดา-ราชพฤกษ์ฝั่งมุ่งหน้าถนนเพชรเกษม ในพื้นที่เขตธนบุรี กรุงเทพมหานคร สถานีแห่งนี้สามารถเชื่อมต่อกับสถานีราชพฤกษ์ของรถโดยสารด่วนพิเศษ (บีอาร์ที) สายสาทร–ราชพฤกษ์ได้ ตัวสถานีอยู่ใกล้กับเดอะมอลล์ท่าพระ และตั้งอยู่ไม่ไกลนักจากย่านตลาดพลูที่อยู่ถัดออกไปบริเวณใต้สะพานรัชดาภิเษกข้ามคลองบางกอกใหญ่ ซึ่งเป็นย่านการค้าและชุมชนเก่าแก่ของฝั่งธนบุรี โดยสถานีรถไฟตลาดพลูของทางรถไฟสายแม่กลอง ที่อยู่กลางย่านตลาดพลูนั้น อยู่ห่างจากสถานีสายสีลมอยู่ 1.2 กม.

**ที่ตั้ง**
สถานีตลาดพลูตั้งอยู่เหนือถนนราชพฤกษ์ ด้านทิศตะวันตกของทางแยกรัชดา–ราชพฤกษ์ ข้างซ้ายของสะพานข้ามแยกฝั่งมุ่งหน้าถนนเพชรเกษม บริเวณจุดตัดซอยเทอดไท 33 (วัดบางสะแก) ก่อนถึงสะพานข้ามคลองบางสะแก ในพื้นที่แขวงดาวคะนอง เขตธนบุรี กรุงเทพมหานคร
ในขณะที่เส้นทางนี้ยังเป็นเพียงโครงการ สถานีแห่งนี้มีชื่อว่า "สถานีรัชดาภิเษกฝั่งใต้" เพื่ออ้างอิงถึงถนนรัชดาภิเษกฝั่งใต้ และ "สถานีรัชดา–ราชพฤกษ์" ตามชื่อทางแยกรัชดา–ราชพฤกษ์ตามลำดับ แต่ภายหลังก็มีประกาศเปลี่ยนชื่อเป็น "สถานีตลาดพลู" เพื่อสื่อถึงย่านตลาดพลูในปัจจุบัน
สถานีแห่งนี้เปิดทำการอย่างไม่เป็นทางการเมื่อวันที่ 14 กุมภาพันธ์ พ.ศ. 2556 โดยเปิดให้บริการเพียงแค่ใช้ชานชาลา 3 ในการรับ–ส่งผู้โดยสารชั่วคราวจากวงเวียนใหญ่–โพธิ์นิมิตร–ตลาดพลู และเป็นสถานีปลายทางชั่วคราวในขณะที่สถานีวุฒากาศและสถานีบางหว้ายังสร้างไม่เสร็จ แต่หลังจากเมื่อวันที่ 5 ธันวาคม พ.ศ. 2556 สถานีนี้ก็ไม่ได้เป็นสถานีปลายทางอีกต่อไป เพราะส่วนต่อขยายตากสิน–บางหว้าสร้างเสร็จทั้งโครงการแล้ว

**แผนผังของสถานี**

**รูปแบบของสถานี ==  
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยชานชาลา 4 มีความกว้างน้อยกว่าปกติ เนื่องจากติดทางยกระดับถนนราชพฤกษ์ จึงทำให้ต้องออกแบบทางเข้า–ออกไปชั้นจำหน่ายตั๋วต้องสร้างแบบเลยพื้นที่สถานี

**ทางเข้า-ออก == - 1 ซอยเทอดไท 33- 2 ซอยเทอดไท 33 (บันไดเลื่อน)- 3 ถนนรัชดาภิเษก (บันไดเลื่อน)- 4 สถานีรถโดยสารด่วนพิเศษบีอาร์ที
จุดรวมพลอยู่ที่ทางออก 1 บริเวณคาซ่า คอนโด รัชดา–ราชพฤกษ์ และทางออก 2

**เวลาให้บริการ**

**รถโดยสารประจำทาง**
องค์การขนส่งมวลชนกรุงเทพ
สีส้มแดง : เขตการเดินรถที่ 4
สีชมพู : เขตการเดินรถที่ 5
สีเหลือง : เขตการเดินรถที่ 6
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)

**20px ถนนรัชดาภิเษก**

**องค์การขนส่งมวลชนกรุงเทพ**
 1 เส้นทางที่มีรถรองรับวีลแชร์- ถนนราชพฤกษ์ (บริเวณสถานีบีอาร์ทีราชพฤกษ์) รถขสมก. สาย 68 101 2-28- ถนนรัชดาภิเษก รถขสมก. สาย 15 68 101 195 205 209 รถเอกชน 57 108 147 547

**จุดเชื่อมต่อการเดินทาง**
 รถโดยสารประจำทางด่วนพิเศษสายสาทร–ราชพฤกษ์ของกรุงเทพมหานคร เชื่อมต่อกับสถานีราชพฤกษ์ สถานีต้นทางบนถนนราชพฤกษ์ บริเวณใต้สะพานข้ามทางแยกรัชดา–ราชพฤกษ์ด้านทิศตะวันออก หรือบริเวณถนนรัชดาภิเษกตรงข้ามกับสถานีรถไฟฟ้าสายสีลม

**สถานที่สำคัญใกล้เคียง**
 วัดบางสะแกนอก- วัดบางสะแกใน- วัดกันตทาราราม- ย่านตลาดพลู

**ดูเพิ่ม**
 รถไฟฟ้าสายสีเทา

**อ้างอิง**
ตลาดพลู
ตลาดพลู
หมวดหมู่:สิ่งก่อสร้างตั้งแต่ พ.ศ. 2556
ตลาดพลู
สถานีโพธิ์นิมิตร

สถานีโพธิ์นิมิตร (Pho Nimit station; รหัส: S9) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานีจะยกระดับเหนือถนนราชพฤกษ์ระหว่างทางแยกตากสินกับทางแยกรัชดา–ราชพฤกษ์ ในพื้นที่เขตธนบุรี กรุงเทพมหานคร

**ที่ตั้ง**
ถนนราชพฤกษ์ใกล้ทางแยกตากสิน บริเวณสะพานลอยปากซอยเข้าวัดโพธินิมิตรสถิตมหาสีมาราม (สุดซอยสมเด็จพระเจ้าตากสิน 4 และซอยเทอดไท 19) ถัดจากสะพานข้ามคลองสำเหร่ ในพื้นที่แขวงบุคคโลและแขวงบางยี่เรือ เขตธนบุรี กรุงเทพมหานคร
เมื่อวันที่ 12 มกราคม พ.ศ. 2556 จนกระทั่งวันที่ 1 ธันวาคม พ.ศ. 2556 สถานีนี้เปิดใช้อย่างไม่เป็นทางการ โดยใช้ชานชาลา 3 ในการรับ–ส่งผู้โดยสารชั่วคราวจากวงเวียนใหญ่–โพธิ์นิมิตร–ตลาดพลู และเป็นสถานีปลายทางชั่วคราวในขณะที่สถานีตลาดพลูยังสร้างไม่เสร็จ จนกระทั่งวันที่ 5 ธันวาคม พ.ศ. 2556 สถานีนี้เปิดใช้อย่างเป็นทางการพร้อมส่วนต่อขยายแยกตากสิน–บางหว้า

**แผนผังของสถานี**

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

**ทางเข้า-ออก**
 1 วัดโพธินิมิตรสถิตมหาสีมาราม, ซอยเทอดไท 19 (ซอยวัดโพธินิมิตร), โรงเรียนวัดโพธินิมิตร- 2 โรงเรียนมณีวิทยา, ซอยสมเด็จพระเจ้าตากสิน 22 (ซอยโรงพยาบาลทหารเรือ)- 3 ซอยเทอดไท 19, โรงเรียนวัดโพธินิมิตร- 4 ซอยสมเด็จพระเจ้าตากสิน 8 (บันไดเลื่อน)
จุดรวมพล อยู่ที่ ทางออก 2 บริเวณโรงเรียนมณีวิทยา และทางออก 3

**เวลาให้บริการ**

**สถานที่สำคัญใกล้เคียง**
 วัดโพธินิมิตรสถิตมหาสีมาราม (วัดโพธิ์ตลาดพลู)- วัดอินทารามวรวิหาร- วัดกระจับพินิจ- โรงเรียนวัดอินทาราม

**อ้างอิง**
โพธิ์นิมิตร
หมวดหมู่:สิ่งก่อสร้างตั้งแต่ พ.ศ. 2556
โพธิ์นิมิตร